ข้อบัญญัติองค์การบริหารส่วนตำบลสนามจันทร์ข้อบัญญัติองค์การบริหารส่วนตำบลสนามจันทร์เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลสนามจันทร์อำเภอเมืองนครปฐม จังหวัดนครปฐมพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลสนามจันทร์ โดยความเห็นชอบของสภาองค์การบริหารส่วนตำบลสนามจันทร์และนายอำเภอเมืองนครปฐม จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลสนามจันทร์ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลสนามจันทร์ อำเภอเมืองนครปฐมจังหวัดนครปฐม พ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับ เมื่อมีการประกาศกฎกระทรวงให้ใช้บังคับผังเมืองรวมเมืองนครปฐมที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตเทศบาลนครนครปฐมด้านตะวันออก จดแนวเขตองค์การบริหารส่วนตำบลสนามจันทร์ด้านใต้ จดคลองท่าผา- บางแก้ว ฝั่งเหนือด้านตะวันตก จดเส้นขนานระยะ ๒๐๐ เมตรกับศูนย์กลางทางหลวงชนบท นฐ๕๐๒๑ โรงเรียนสิรินธรราชวิทยาลัย และแนวเขตองค์การบริหารส่วนตำบลสนามจันทร์บริเวณที่ ๒ หมายความว่าพื้นที่บริเวณ ดังต่อไปนี้ด้านเหนือ จดคลองราชพฤกษ์ ฝั่งใต้ด้านตะวันออก จดเส้นขนานระยะ ๒๐๐ เมตรกับศูนย์กลางทางหลวงชนบท นฐ ๕๐๒๑และโรงเรียนสิรินธรราชวิทยาลัยด้านใต้ จดคลองท่าผา- บางแก้ว ฝั่งเหนือด้านตะวันตก จดแนวเขตองค์การบริหารส่วนตำบลสนามจันทร์ทั้งนี้ พื้นที่บริเวณที่ ๑และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้ที่มีพื้นที่อาคารรวมกันทุกชั้นในหลังเดียวกันไม่เกิน ๒๐๐ ตารางเมตรและโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่สถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการก๊าซ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างทดแทนฌาปนสถานที่มีอยู่เดิม(๖) โรงแรมตามกฎหมายว่าด้วยโรงแรม(๗) โรงมหรสพตามกฎหมายว่าด้วยการควบคุมอาคาร(๘) อาคารอยู่อาศัยรวมที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๙) อาคารชุดตามกฎหมายว่าด้วยอาคารชุดที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๑๐) หอพักตามกฎหมายว่าด้วยหอพักที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๑๑) อาคารขนาดใหญ่(๑๒) ตลาดตามกฎหมายว่าด้วยการสาธารณสุขที่มีพื้นที่อาคารรวมกันทุกชั้นในหลังเดียวกันเกิน ๕๐๐ ตารางเมตร(๑๓) สำนักงานเว้นแต่สำนักงานที่มีพื้นที่อาคารรวมกันทุกชั้นในหลังเดียวกันไม่เกิน ๓๐๐ ตารางเมตร(๑๔) คลังสินค้า มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๑๕) อาคารเก็บสินค้า มีพื้นที่อาคารรวมกันทุกชั้นในหลังเดียวกันเกิน๑๐๐ ตารางเมตร(๑๖) ไซโลเก็บผลิตผลทางการเกษตร(๑๗) โรงกำจัดมูลฝอยหรือสิ่งปฏิกูล(๑๘) โรงผลิตหรือกำจัดวัตถุอันตรายตามกฎหมายว่าด้วยวัตถุอันตราย(๑๙) โรงซื้อขายหรือเก็บเศษวัสดุ ที่มีพื้นที่อาคารรวมกันทุกชั้นในหลังเดียวกันเกิน๒๐๐ ตารางเมตร(๒๐) อาคารที่มีความสูงเกิน ๑๒ เมตร เว้นแต่การสาธารณูปโภคสำหรับอาคารสถาบันราชการ สถานศึกษาสถานพยาบาลที่มีผู้ป่วยค้างคืนให้มีความสูงได้ไม่เกิน ๑๕ เมตรโดยให้วัดจากระดับพื้นที่ดินที่ก่อสร้างถึงส่วนที่สูงที่สุดของอาคารข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้ที่มีพื้นที่อาคารรวมกันทุกชั้นในหลังเดียวกันไม่เกิน ๑๐๐ ตารางเมตร และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการก๊าซ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างทดแทนฌาปนสถานที่มีอยู่เดิม(๖) โรงแรมตามกฎหมายว่าด้วยโรงแรม(๗) โรงมหรสพตามกฎหมายว่าด้วยการควบคุมอาคาร(๘) อาคารอยู่อาศัยรวมที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๙) อาคารชุดตามกฎหมายว่าด้วยอาคารชุดที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๑๐) หอพักตามกฎหมายว่าด้วยหอพักที่มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๑๑) อาคารขนาดใหญ่(๑๒) ตลาดตามกฎหมายว่าด้วยการสาธารณสุขที่มีพื้นที่อาคารรวมกันทุกชั้นในหลังเดียวกันเกิน ๕๐๐ ตารางเมตร(๑๓) สำนักงานเว้นแต่สำนักงานที่มีพื้นที่อาคารรวมกันทุกชั้นในหลังเดียวกันไม่เกิน ๓๐๐ ตารางเมตร(๑๔) คลังสินค้า มีพื้นที่อาคารรวมกันทุกชั้นในหลังเดียวกันเกิน ๑,๐๐๐ ตารางเมตร(๑๕) อาคารเก็บสินค้า มีพื้นที่รวมกันทุกชั้นในหลังเดียวกันเกิน ๑๐๐ตารางเมตร(๑๖) ไซโลเก็บผลิตผลทางการเกษตร(๑๗) โรงกำจัดมูลฝอยหรือสิ่งปฏิกูล(๑๘) โรงผลิตหรือกำจัดวัตถุอันตรายตามกฎหมายว่าด้วยวัตถุอันตราย(๑๙) โรงซื้อขายหรือเก็บเศษวัสดุ ที่มีพื้นที่อาคารรวมกันทุกชั้นในหลังเดียวกันเกิน๒๐๐ ตารางเมตร(๒๐) อาคารที่มีความสูงเกิน ๑๒ เมตร เว้นแต่การสาธารณูปโภคสำหรับอาคารสถาบันราชการ สถานศึกษาสถานพยาบาลที่มีผู้ป่วยค้างคืนให้มีความสูงได้ไม่เกิน ๑๕ เมตรโดยให้วัดจากระดับพื้นที่ดินที่ก่อสร้างถึงส่วนที่สูงที่สุดของอาคารข้อ ๖ ภายในบริเวณพื้นที่ที่กำหนดตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘ อาคารที่ได้รับอนุญาตหรือได้รับใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจกรรมนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลสนามจันทร์รักษาการตามข้อบัญญัตินี้ประกาศณ วันที่ ๑๖ กันยายน พ.ศ. ๒๕๕๖สมพร ไทยอ่อนนายกองค์การบริหารส่วนตำบลสนามจันทร์[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลสนามจันทร์ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลสนามจันทร์อำเภอเมืองนครปฐม จังหวัดนครปฐม พ.ศ. ๒๕๕๖๒. แผนที่ท้ายข้อบัญญัติองค์การบริหารส่วนตำบลสนามจันทร์ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลสนามจันทร์อำเภอเมืองนครปฐม จังหวัดนครปฐม พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑ ตุลาคม ๒๕๕๖อุษมล/ผู้ตรวจ๙ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๒๕ ง/หน้า ๑๔/๒๗ กันยายน ๒๕๕๖